
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 769 

15 Μαίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός τρόπου και διαδικασίας εκλογής εκπροσώπου 
των ιατρών στα Πειθαρχικά Συμβούλια των Διοικήσε¬ 
ων Υγειονομικών Περιφερειών (Δ.Υ.ΠΕ.) της χώρας. 1 

Καθορισμός τρόπου και διαδικασίας εκλογής εκπροσώπων 
στα Επιστημονικά Συμβούλια Νοσοκομείων του Ε.Σ.Υ.Κ.Α. 
και των αποκεντρωμένων υπηρεσιών αυτών. 2 


ΑΠΟΦΑΣΕΙ Σ 

Αριθμ. ΔΥΙδ/οικ. 55534 (1) 


Καθορισμός τρόπου και διαδικασίας εκλογής εκπροσώπου 
των ιατρών στα Πειθαρχικά Συμβούλια των Διοικήσεων 
Υγειονομικών Περιφερειών (Δ.Υ.ΠΕ.) της χώρας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παραγράφου 9 του άρθρου 50 του 
ν. 3370/2005 (ΦΕΚ176/Α/11.7.0205) «Οργάνωση και λειτουργία 
των υπηρεσιών δημόσιας υγείας και λοιπές διατάξεις» 

2. Των άρθρων 1 και 11 του ν. 3329/2005 (ΦΕΚ 81/Α/4.4.2005) 
«Εθνικό Σύστημα Υγείας και Κοινωνικής Αλληλεγγύης και 
λοιπές διατάξεις», όπως, το πρώτο αντικαταστάθηκε με τις 
διατάξεις του εδαφίου (δ) της παραγράφου (21) του τρίτου 
άρθρου του ν. 3527/2007 (ΦΕΚ 25/Α/9.2.2007) «Κύρωση συμ¬ 
βάσεων υπέρ νομικών προσώπων εποπτευομένων από το 
Υπουργείο Υγείας και Κοινωνικής Αλληλεγγύης και λοιπές 
διατάξεις», καθώς και των άρθρων 12 και 15 του πρώτου 
αναφερομένου στο παρόν νόμου. 

3. Του π.δ/τος 63 (ΦΕΚ 98Α/22.4.2005) «Κωδικοποίηση της 
Νομοθεσίας για την Κυβέρνηση και τα κυβερνητικά όργανα». 

4. Το γεγονός ότι από την απόφαση αυτή δεν προκαλείται 
δαπάνη σε βάρος του Προϋπολογισμού των Διοικήσεων 
Υγειονομικών Περιφερειών (Δ.Υ.ΠΕ.) της χώρας. 

Άρθρο 1 

Διαδικασία εκλογής αιρετού μέλους (ιατρού με βαθμό 

Διευθυντή) στο Πειθαρχικό Συμβούλιο κάθε Διοίκησης 
Υγειονομικής Περιφέρειας (Δ.Υ.ΠΕ.) 

Το αιρετό μέλος που προβλέπεται από τις διατάξεις 
του εδαφίου (4) της παραγράφου 2 του άρθρου 11 του ν. 
3329/2005, όπως τροποποιήθηκε μεταγενέστερα προκειμέ- 
νου να συμμετέχει στο Πρωτοβάθμιο Πειθαρχικό Συμβούλιο 
κάθε Δ.Υ.ΠΕ., εκλέγεται ως ακολούθως: 

α. Δικαίωμα συμμετοχής στις εκλογές ( εκλέγεσθαι): 

Για την εκλογή εκπροσώπου των ιατρών στο Πειθαρχικό 
Συμβούλιο κάθε Δ.Υ.ΠΕ. καθώς και του αναπληρωτή του, δι¬ 


καίωμα υποψηφιότητας έχουν: α) όλοι οι ιατροί Ε.Σ.Υ. που 
υπηρετούν στα Νοσοκομεία αρμοδιότητας της οικείας Δ.Υ.ΠΕ., 
με βαθμό Διευθυντή, β) όλοι οι ιατροί μέλη Δ.Ε.Π. που υπηρε¬ 
τούν στα Νοσοκομεία της οικείας Δ.Υ.ΠΕ. και κατέχουν θέση 
Διευθυντή Κλινικής ή Τμήματος, γ) όλοι οι ιατροί με βαθμό Δι¬ 
ευθυντή, που υπηρετούν στις Μονάδες Κοινωνικής Φροντίδας 
της οικείας Δ.Υ.ΠΕ., δ) όλοι οι ιατροί με βαθμό Διευθυντή, που 
υπηρετούν στην Κεντρική Υπηρεσία της οικείας Δ.Υ.ΠΕ. 

β. Δικαίωμα συμμετοχής στις εκλογές (εκλέγειν) 

Για την εκλογή εκπροσώπου καθώς και του αναπληρω¬ 
τή των ιατρών στο Πειθαρχικό Συμβούλιο κάθε Δ.Υ.ΠΕ. 
παίρνουν μέρος όλοι οι ιατροί, πλην ειδικευομένων, που 
υπάγονται στην αρμοδιότητα του Πειθαρχικού Συμβουλίου 
της οικείας Δ.Υ.ΠΕ. 

γ. Δεν έχουν δικαίωμα συμμετοχής στις εκλογές: 

Ι.Οι αποσπασμένοι ιατροί εκλέγουν και εκλέγονται στην 
Υπηρεσία που ανήκουν οργανικά. 

2.Δεν έχουν δικαίωμα να εκλέγουν και να εκλέγονται όσοι 
από τους ιατρούς έχουν τεθεί σε αργία ή διαθεσιμότητα. 

Άρθρο 2 
Τρόπος εκλογής 

1. Ο εκπρόσωπος των ιατρών στα Πειθαρχικά Συμβούλια 
των Διοικήσεων Υγειονομικών Περιφερειών (Δ.Υ.ΠΕ.) της χώ¬ 
ρας, εκλέγεται στο Συμβούλιο με άμεση, καθολική και μυστική 
ψηφοφορία που διεξάγεται κατά τη διάρκεια του τελευταίου 
μήνα κάθε διετούς θητείας του πειθαρχικού Συμβουλίου. 

2. Η συγκεκριμένη ημερομηνία εκλογής ορίζεται με προ¬ 
κήρυξη που εκδίδει ο Διοικητής ή ο Πρόεδρος του Δι¬ 
οικητικού Συμβουλίου του φορέα στον οποίο ανήκει το 
Πειθαρχικό Συμβούλιο. 

Άρθρο 3 

Εκλογικοί κατάλογοι 

1. Ο Διοικητής ή ο Πρόεδρος του Διοικητικού Συμβουλίου 
κάθε φορέα στην αρμοδιότητα του οποίου ανήκει το Πειθαρ¬ 
χικό Συμβούλιο, κινεί τις διαδικασίες των επομένων άρθρων 
και έχει την ευθύνη για την προετοιμασία της εκλογής. 

2. Ο Διοικητής ή ο Πρόεδρος καταρτίζει τις καταστάσεις 
όσων έχουν δικαίωμα να εκλέγουν και να εκλέγονται. Με 
πρόσκληση του καλεί όσους περιλαμβάνονται στις κατα¬ 
στάσεις αυτές να πραγματοποιήσουν συνέλευση σε καθορι¬ 
σμένη ημερομηνία, ώρα και χώρο, για εκλογή Εφορευτικής 
Επιτροπής και άμεση διενέργεια της εκλογής για την ανά¬ 
δειξη του εκπροσώπου των ιατρών. Στην ίδια πρόσκληση 
ορίζεται και η ημερομηνία επαναληπτικής συνέλευσης, αν 
δεν υπάρξει απαρτία. Η πρόσκληση σε συνέλευση μαζί με 
τις καταστάσεις αναρτώνται στον πίνακα ανακοινώσεων 
του καταστήματος των προαναφερομένων νομικών προσώ¬ 
πων δημοσίου δικαίου. Για την ανάρτηση αυτή συντάσσεται 

αποδεικτικό, που υπογράφουν δύο υπάλληλοι του κάθε 
φορέα. Το αποδεικτικό αυτό πρωτοκολλείται αυθημερόν 
στο βιβλίο πρωτοκόλλου. Δεν διεξάγεται εκλογή, αν στις 
καταστάσεις όσων έχουν δικαίωμα να εκλέγουν και να 
εκλέγονται είναι γραμμένο μόνο ένα πρόσωπο. 

3. Η συνέλευση ορίζεται σε χρόνο όχι μικρότερο των 
οκτώ (8) ημερών από την ανάρτηση της πρόσκλησης και 
των καταστάσεων που αναφέρονται στην παράγραφο 2 
του παρόντος άρθρου. 

Άρθρο 4 

Υποβολή υποψηφιότητας 

Όσοι από τους γραμμένους στην κατάσταση των εκλογέων 
επιθυμούν να είναι υποψήφιοι για την εκλογή τους ως εκπρο¬ 
σώπου ιατρών και αφού πληρούν τις προϋποθέσεις του εδαφί¬ 
ου (4) της παραγράφου 2 του άρθρου 11 του ν. 3329/2005, ή μέλη 
της Εφορευτικής Επιτροπής υποβάλλουν έγγραφη δήλωση 
υποψηφιότητας στον Διοικητή ή τον Πρόεδρο κάθε φορέα 
μέχρι την έναρξη της εκλογής της Εφορευτικής Επιτροπής. Για 
την εκλογή ως εκπροσώπου των ιατρών επιτρέπεται η υποβολή 
μόνο μεμονωμένων υποψηφιοτήτων οι οποίες καταχωρούνται 
σε ενιαίο ψηφοδέλτιο. Ο Διοικητής ή ο Πρόεδρος κάθε φορέα, 
ή ο εξουσιοδοτημένος εκπρόσωπος του, μέλος του Διοικητικού 
Συμβουλίου, ανακοινώνει τις υποψηφιότητες στη συνέλευση 
και εάν υποβληθούν προφορικώς ενστάσεις, διακόπτεται η 
συνεδρίαση για εύλογο χρόνο προκειμένου οι ενστάσεις να 
υποβληθούν εγγράφως. Οι ενστάσεις που διατυπώθηκαν προ¬ 
φορικώς, αν δεν υποβληθούν εγγράφως, λογίζονται ότι δεν 
έχουν υποβληθεί. Επί των ενστάσεων που αφορούν τη παρά¬ 
λειψη εγγραφής στην κατάσταση των εκλογέων, στη διαγραφή 
από την κατάσταση των εκλογέων, καθώς και τους υποψήφιους 
για μέλη της Εφορευτικής Επιτροπής αποφαίνεται αμέσως 
η συνέλευση με ανάταση των χεριών, ύστερα από εισήγηση 
του Διοικητή ή του Προέδρου ή του εκπροσώπου του. Επί των 
ενστάσεων των υποψηφίων για την ανάδειξη του εκπροσώπου 
των ιατρών αποφαίνεται η Εφορευτική Επιτροπή αμέσως μετά 
την εκλογή της και πριν από την έναρξη της ψηφοφορίας. Εάν 
υποβληθεί μια υποψηφιότητα, δεν διεξάγεται εκλογή. 

Άρθρο 5 

Εφορευτική Επιτροπή 

1. Η εκλογική διαδικασία κατά την ψηφοφορία συντονί¬ 
ζεται από την Εφορευτική Επιτροπή. 

2. Η ψηφοφορία γίνεται ενώπιον της Εφορευτικής Επι¬ 
τροπής. 

3. Η Εφορευτική Επιτροπή είναι τριμελής και εκλέγεται, μαζί 
με τα αναπληρωματικά μέλη, από τη συνέλευση με ανάταση 
των χεριών. Η ίδια συνέλευση ορίζει και τον Πρόεδρο της 
Εφορευτικής Επιτροπής. Η συνέλευση μπορεί να προτείνει 
μέλη της ως υποψηφίους για τη συγκρότηση της Εφορευτικής 
Επιτροπής, έστω και αν αυτά δεν έχουν θέσει υποψηφιότητα. 
Τα μέλη της Εφορευτικής Επιτροπής δεν επιτρέπεται να είναι 
υποψήφιοι για εκπρόσωποι των ιατρών. Καθήκοντα Προέδρου 
της συνέλευσης μέχρι την εκλογή της Εφορευτικής Επιτροπής 
ασκεί ο Διοικητής ή ο Πρόεδρος του Διοικητικού Συμβουλίου ή 
ο εξουσιοδοτημένος εκπρόσωπος του, μέλος του Διοικητικού 
Συμβουλίου κάθε φορέα στην αρμοδιότητα του οποίου ανήκει 
το Πρωτοβάθμιο Πειθαρχικό Συμβούλιο. 

4. Η συνέλευση βρίσκεται σε απαρτία εφόσον οι παρόντες 
υπερβαίνουν κατά ένα (1) τα άτομα που είναι γραμμένα 
στην κατάσταση και λείπουν. Εάν δεν υπάρχει απαρτία, η 
συνέλευση επαναλαμβάνεται σε ημερομηνία που έχει ορι¬ 
στεί με την αρχική ανακοίνωση. Στη δεύτερη συνέλευση για 
να υπάρχει απαρτία χρειάζεται να παρευρίσκεται το 30% 
των ιατρών που είναι γραμμένοι στην κατάσταση, χωρίς να 
υπολογίζεται το κλάσμα μονάδας που τυχόν προκύπτει. 

Εάν και πάλι δεν επιτευχθεί απαρτία, η Εφορευτική Επι¬ 
τροπή συγκροτείται με δημόσια κλήρωση, η οποία γίνεται 
από τον Διοικητή ή τον Πρόεδρο του Διοικητικού Συμβουλί¬ 
ου κάθε φορέα και αναβάλλεται η διενέργεια της εκλογής 
του εκπροσώπου των ιατρών για την επόμενη ημέρα ή για 


άλλη συγκεκριμένη ημέρα και ώρα, που ορίζει η Εφορευτική 
Επιτροπή, κατά την οποία θεωρείται ότι υπάρχει απαρτία 
όσοι εκλογείς και αν παρευρίσκονται. 

5. Η άσκηση των καθηκόντων των μελών της Εφορευτικής 
Επιτροπής είναι υποχρεωτική. Απαλλαγή από τα καθήκοντα 
τους είναι δυνατή μόνο λόγω σοβαρού κωλύματος. Αν τα 
μέλη της Εφορευτικής Επιτροπής δεν προσέλθουν για να 
εκπληρώσουν τα καθήκοντα τους για τον παραπάνω λόγο, 
αναπληρώνονται από τα αναπληρωματικά μέλη. Αδικαιο¬ 
λόγητη παράλειψη άσκησης των καθηκόντων της Εφορευ¬ 
τικής Επιτροπής συνεπάγεται υποχρεωτικά την άσκηση 
πειθαρχικής δίωξης, για παράβαση καθήκοντος, σύμφωνα 
με τις ισχύουσες διατάξεις. 

6. Η Εφορευτική Επιτροπή συντονίζει την εκλογή και τηρεί 
βιβλίο πρακτικών και πρωτόκολλο ψηφοφορίας. Ο Πρόεδρος 
της Εφορευτικής Επιτροπής αναθέτει σε ένα από τα μέλη 
της καθήκοντα γραμματέα για τη σύνταξη των πρακτικών. 

7. Η Εφορευτική Επιτροπή αποφασίζει κατά πλειοψηφία 
και λειτουργεί σύμφωνα με τους γενικούς κανόνες που 
διέπουν τη λειτουργία των συλλογικών οργάνων. 

8. Η Εφορευτική Επιτροπή χρησιμοποιεί τη σφραγίδα 
κάθε φορέα για τον οποίο διενεργούνται εκλογές για την 
ανάδειξη εκπροσώπου των ιατρών στο Πειθαρχικό Συμ¬ 
βούλιο. Μετά το τέλος της ψηφοφορίας ο Γραμματέας της 
Επιτροπής παραδίδει τη σφραγίδα στην Υπηρεσία. 

Άρθρο 6 

Ψηφοδέλτια - Φάκελοι 

1. Το ψηφοδέλτιο είναι ενιαίο για κάθε περίπτωση. Τα ψη¬ 
φοδέλτια είναι ομοιόμορφα, αποτελούνται από λευκό χαρτί 
και μπορεί να είναι έντυπα ή χειρόγραφα αναπαραγόμενα 
με φωτοτυπικά μηχανήματα σε ίδιο χαρτί. Τα ψηφοδέλτια 
περιλαμβάνουν τον τίτλο του φορέα και το ονοματεπώνυμο 
των υποψηφίων με αλφαβητική σειρά. 

2. Οι φάκελοι μέσα στους οποίους κλείνονται τα ψη¬ 
φοδέλτια, κατασκευάζονται ομοιόμορφα από αδιαφανές 
χαρτί λευκής απόχρωσης, με τη φροντίδα του Διοικητή ή 
του Προέδρου κάθε φορέα, στην αρμοδιότητα του οποίου 
ανήκει το Πειθαρχικό Συμβούλιο. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των γραμμένων στην κατάσταση 
εκλογέων και προωθούνται στην Εφορευτική Επιτροπή με 
τη φροντίδα του Διοικητή ή του Προέδρου του Διοικητι¬ 
κού Συμβουλίου του φορέα, στην αρμοδιότητα του οποίου 
ανήκει το Πειθαρχικό Συμβούλιο. 

4. Ο Διοικητής ή ο Πρόεδρος του Διοικητικού Συμβουλί¬ 
ου κάθε φορέα φροντίζει να αποσταλεί έγκαιρα επαρκής 
αριθμός φακέλων στην Εφορευτική Επιτροπή. Αν λείψουν 
τέτοιοι φάκελοι, η Εφορευτική Επιτροπή, μετά από πιστο¬ 
ποίηση της έλλειψης, προμηθεύεται μόνη της ομοιόμορ¬ 
φους φακέλους. 

Άρθρο 7 

Αντιπρόσωπος και πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν αντι¬ 
πρόσωπο με έναν αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψηφίου στον αντιπρόσωπο, που παραδίδεται στην 
Εφορευτική Επιτροπή. Για το διορισμό γίνεται μνεία στο 
βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπροσώ¬ 
πων των υποψηφίων πρέπει να είναι υποχρεωτικά υπάλ¬ 
ληλοι του φορέα για τον οποίο διενεργείται η εκλογική 
διαδικασία και δεν επιτρέπεται να αποτελούν μέλη των 
Εφορευτικών Επιτροπών. 

3. Οι υποψήφιοι ή οι αντιπρόσωποι τους ή όταν αυτοί λείπουν, 
οι αναπληρωτές τους, έχουν δικαίωμα να παρευρίσκονται στην 
αίθουσα ψηφοφορίας, να διατυπώνουν κάθε παρατήρηση ή έν¬ 
σταση σχετικά με την τάξη της ψηφοφορίας για το συμφέρον 
των υποψηφίων, να παρευρίσκονται στην διαλογή των ψήφων 

και να ασκούν κάθε άλλο δικαίωμα που από την απόφαση αυτή. 
Η απουσία υποψηφίων και των αντιπροσώπων ή των αναπλη¬ 
ρωτών τους δεν εμποδίζει τις εκλογικές διεργασίες. 

Άρθρο 8 

Χρόνος και τόπος ψηφοφορίας 

1. Η ψηφοφορία διεξάγεται μετά την εκλογή της Εφορευτι¬ 
κής Επιτροπής από τη Συνέλευση και διαρκεί οκτώ (8) ώρες. Η 
Εφορευτική Επιτροπή μπορεί με απόφαση της να παρατείνει 
τη διάρκεια της ψηφοφορίας, αν μετά τη λήξη του καθορισμέ¬ 
νου χρόνου υπάρχουν παρόντες εκλογείς για ψηφοφορία. 

2. Το κατάστημα διεξαγωγής της ψηφοφορίας καθορί¬ 
ζεται με απόφαση του Διοικητή ή του Προέδρου του Δι¬ 
οικητικού Συμβουλίου κάθε φορέα, στην αρμοδιότητα του 
οποίου ανήκει το Πειθαρχικό Συμβούλιο. 

3. Οι δαπάνες για την κατασκευή των καλπών και την 
προμήθεια του λοιπού εκλογικού υλικού βαρύνουν τον κάθε 
φορέα, στην αρμοδιότητα του οποίου ανήκει το Πειθαρχικό 
Συμβούλιο. 

Άρθρο 9 

Ακυρότητα Ψηφοδελτίων 

1. Αέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνονται 
στο φάκελο, εφόσον κριθούν ως διακριτικά γνωρίσματα 
που ολοφάνερα παραβιάζουν το απόρρητο της ψηφοφο¬ 
ρίας, επάγονται την ακυρότητα του ψηφοδελτίου που είναι 
μέσα στο φάκελο. 

3. Το ψηφοδέλτιο είναι επίσης άκυρο και στις εξής περι¬ 
πτώσεις, που ορίζονται περιοριστικά, δηλαδή, αν: 

α. βρεθεί σε φάκελο που δεν είναι σύμφωνος με τους 
όρους της απόφασης αυτής. 

β. εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία. 

γ. βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής. 

δ. βρεθούν στο φάκελο περισσότερα από ένα ψηφοδέλ¬ 
τια που έχουν σταυρό υπέρ διαφορετικών υποψηφίων. Αν 
όμως έχουν σταυρό στον ίδιο υποψήφιο, είναι έγκυρα και 
υπολογίζονται ως μία ψήφος. 

ε. έχει περισσότερους από ένα (1) σταυρό. 

στ. δεν έχει καθόλου σταυρούς. 

Άρθρο 10 

Διαδικασία εκλογών 

1. Την ορισμένη ημέρα ψηφοφορίας και αμέσως μετά την 
εκλογή τους από τη συνέλευση, τα μέλη της Εφορευτικής 
Επιτροπής παραλαμβάνουν το κατάστημα, την κάλπη, τα 
έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την Επι¬ 
τροπή και τους παρευρισκόμενους υποψηφίους ή τους αντι¬ 
προσώπους τους ή τους αναπληρωτές τους αν είναι άδεια 
και κατόπιν κλείνεται και σφραγίζεται από την Επιτροπή. 

3. Για τις ενέργειες των παραγράφων 1 και 2 του άρθρου 
αυτού συντάσσεται πρακτικό που υπογράφεται από την 
Επιτροπή και τους παρευρισκόμενους υποψηφίους ή τους 
αντιπροσώπους τους ή τους αναπληρωτές τους. 

4. Ο Πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν είτε αυτοπροσώπως, είτε 
με αλληλογραφία. 

5. Οι εκλογείς προσέρχονται στο κατάστημα ψηφοφορίας 
και παρουσιάζονται στην Εφορευτική Επιτροπή, η οποία 
ελέγχει την ταυτότητα τους και επαληθεύει την εγγραφή 
τους στον πίνακα εκλογέων. Αν δεν έχουν αστυνομική ταυ¬ 
τότητα, προσκομίζουν κάθε άλλο αποδεικτικό της ταυτό¬ 


τητας έγγραφο που έχει εκδοθεί από φορέα του δημοσίου 
τομέα και φέρει φωτογραφία του υπαλλήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλογικού 
δικαιώματος μόνον εάν είναι γνωστός στα δύο τουλάχιστον 
μέλη της Εφορευτικής Επιτροπής. 

6. Η Εφορευτική Επιτροπή δίνει σε κάθε εκλογέα ένα φά¬ 
κελο σφραγισμένο με τη σφραγίδα της και μονογραφημένο 
από τον Πρόεδρο της καθώς και ένα ψηφοδέλτιο. 

7. Ο εκλογέας υποχρεωτικά αποσύρεται μόνος πίσω από 
το ειδικό διαχώρισμα (παραβάν). Αφού σημειώσει με σταυρό 
προτίμησης μόνον έναν υποψήφιο από τους αναγραφόμενους 
στο ενιαίο ψηφοδέλτιο, τοποθετεί το ψηφοδέλτιο στο φάκελο 
που του έχει παραδοθεί. Μετά επιστρέφει στην Εφορευτική 
Επιτροπή, επιδεικνύει το φάκελο στον Πρόεδρο της και στους 
παριστάμενους, ώστε να είναι εμφανές ότι κρατά ένα μόνο 
φάκελο με τη σφραγίδα της Επιτροπής και τη μονογραφή 
του Προέδρου και στη συνέχεια το ρίχνει στην κάλπη. 

8. Ο σταυρός προτίμησης τίθεται δεξιά ή αριστερά των 
ονοματεπωνύμων των υποψηφίων του συνδυασμού με στυ- 
λογράφο χρώματος μπλε ή μαύρου. 

9. Το ονοματεπώνυμο των εκλογέων που ψηφίζουν καθώς 
και ο αριθμός που έχουν στον πίνακα εκλογέων αναγρά¬ 
φονται, κατά σειρά προσέλευσης τους, στο πρωτόκολλο 
ψηφοφορίας που τηρεί η Εφορευτική Επιτροπή. 

10. Στην περίπτωση που ο εκλογέας ψηφίζει με αλληλογρα¬ 
φία, τότε εσωκλείει το ψηφοδέλτιο που επιλέγει σε ταχυδρο¬ 
μικό φάκελο, στην θέση του αποστολέα αναγράφει ονοματε¬ 
πώνυμο, πατρώνυμο, ειδικότητα και βαθμό στον οποίο ανήκει 
καθώς και το παράρτημα ή την αποκεντρωμένη μονάδα του 
φορέα για την εκλογική διαδικασία του οποίου συμμετέχει. 

Ο κάθε εκλογέας αποστέλλει προς τον Πρόεδρο της Εφο¬ 
ρευτικής Επιτροπής, ταχυδρομικά και μεμονωμένα τον φάκε¬ 
λο με τον οποίο συμμετέχει στην εκλογική διαδικασία. 

Δεν επιτρέπεται η συγκεντρωτική αποστολή από τα παραρτή¬ 
ματα ή τις αποκεντρωμένες μονάδες των φορέων, των φακέλων 
ψηφοφορίας των εκλογέων, προς την Εφορευτική Επιτροπή. 

Όταν τελειώσει η ψηφοφορία, ο Πρόεδρος της Εφορευ¬ 
τικής Επιτροπής, καταμετρά τους φακέλους των εκλογέων 
που ψήφισαν με αλληλογραφία, και ρίχνει τους φακέλους 
στην κάλπη, αφού ο Γραμματέας έχει ακολουθήσει προη¬ 
γούμενα την διαδικασία που ακολουθήθηκε και για κάθε 
εκλογέα που ψήφισε αυτοπροσώπως. 

Κλείνεται το πρωτόκολλο ψηφοφορίας και υπογράφεται 
από τα μέλη της Επιτροπής και τους παρευρισκόμενους 
υποψηφίους ή αντιπροσώπους ή αναπληρωτές τους. 

10. Η φροντίδα για την τήρηση της δημόσιας τάξης στον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρο της. 

Απαγορεύεται σε όλη τη διάρκεια της ψηφοφορίας η παρα¬ 
μονή στην αίθουσα ψηφοφορίας άλλου προσώπου εκτός από 
τα μέλη της Εφορευτικής Επιτροπής και τους υποψηφίους ή 
τους αντιπροσώπους τους ή τους αναπληρωτές τους. 

11. Όταν περάσει η καθορισμένη ώρα για τη λήξη της ψη¬ 
φοφορίας, κηρύσσεται η αποπεράτωση της και κλείνονται 
οι πόρτες του καταστήματος ψηφοφορίας. Πάντως η Εφο¬ 
ρευτική Επιτροπή μπορεί να παρατείνει την ψηφοφορία, 
εφόσον έχουν προσέλθει πριν από τη λήξη της, εκλογείς 
που δεν μπόρεσαν να ψηφίσουν. Η ώρα της περάτωσης 
της ψηφοφορίας καθώς και ο λόγος της τυχόν παράτασης 
της αναγράφεται στο βιβλίο πρακτικών. 

Άρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπος του ή ο αναπληρωτής 
του έχει το δικαίωμα να υποβάλει εγγράφως στην Εφορευτική 
Επιτροπή ενστάσεις για παραβάσεις διατάξεων της απόφα¬ 
σης αυτής κατά τη διάρκεια της ψηφοφορίας μέσα ή έξω 
από το εκλογικό κατάστημα. Οι ενστάσεις είναι γραπτές και 
καταχωρούνται υποχρεωτικά στο βιβλίο πρακτικών. 

2. Για τις ενστάσεις αποφασίζει η Εφορευτική Επιτροπή 
αιτιολογημένα είτε αμέσως είτε όταν τελειώσει η ψηφοφορία. 
Οι αποφάσεις της καταχωρούνται στο βιβλίο πρακτικών. 

Άρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας κατά τη διαδικασία των επο¬ 
μένων παραγράφων. 

2. Η Εφορευτική Επιτροπή ανοίγει την κάλπη. Στο βιβλίο 
πρακτικών πιστοποιείται ότι οι σφραγίδες της κάλπης βρέ¬ 
θηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς να ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο πρακτικών. 

4. Αν από την αρίθμηση προκόψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 
δεν έχουν τη μονογραφή του Προέδρου της Εφορευτικής 
Επιτροπής και ακολούθως εκείνοι που δεν έχουν τη σφρα¬ 
γίδα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφορά, 
τότε όλοι οι σφραγισμένοι φάκελοι ρίχνονται και πάλι στην 
κάλπη και αφαιρούνται στην τύχη τόσοι όσοι απαιτούνται 
για να καλυφθεί η διαφορά. Οι φάκελοι που αφαιρούνται 
κατ'αυτό τον τρόπο, καταστρέφονται από τον Πρόεδρο της 
Εφορευτικής Επιτροπής. Η Εφορευτική Επιτροπή οφείλει σε 
κάθε περίπτωση να διατυπώσει στα πρακτικά τη γνώμη της 
για την αιτία της ύπαρξης πλεοναζόντων φακέλων. 

5. Μετά την αρίθμηση των φακέλων ο Πρόεδρος της 
Εφορευτικής Επιτροπής αποσφραγίζει κάθε φάκελο ξε¬ 
χωριστά και αφού εξακριβώσει το έγκυρο του ψηφοδέλ¬ 
τιο που περιέχει και το οποίο επιδεικνύει σε όποιον από 
τους παριστάμενους (μέλη της Εφορευτικής Επιτροπής, 
υποψηφίους ή αντιπροσώπους τους) το ζητήσει, διαβάζει 
μεγαλόφωνα το ονοματεπώνυμο του υποψηφίου που φέρει 
σταυρό προτίμησης. Κάθε έγκυρο ψηφοδέλτιο αριθμεί- 
ται και μονογράφεται από τον Πρόεδρο της Εφορευτικής 
Επιτροπής. Αφού προσδιοριστούν τα έγκυρα ψηφοδέλτια, 
γίνεται η καταμέτρηση των σταυρών προτίμησης που δό¬ 
θηκαν υπέρ κάθε υποψηφίου. 

6. Ενστάσεις που αφορούν τη διαδικασία της διαλογής των 
ψήφων ασκούνται ενώπιον της Εφορευτικής Επιτροπής και 
εκδικάζονται από αυτήν πριν από το πέρας της διαλογής. 

7. Μετά τον τερματισμό της διαλογής η Εφορευτική Επι¬ 
τροπή καταχωρίζει στο βιβλίο πρακτικών της εκλογής την 
ώρα του πέρατος της διαλογής, το συνολικό αριθμό των 
εγγεγραμμένων στον πίνακα εκλογέων, το συνολικό αριθ¬ 
μό των εκλογέων που ψήφισαν, το συνολικό αριθμό των 
άκυρων ψηφοδελτίων, τον αριθμό των ψηφοδελτίων που 
προσβλήθηκαν ως άκυρα, αλλά κηρύχθηκαν έγκυρα, τον 
αριθμό των σταυρών προτίμησης που έλαβε κάθε υποψή¬ 
φιος και κάθε άλλο χρήσιμο στοιχείο. Το βιβλίο πρακτικών 
της εκλογής υπογράφεται από τα μέλη της Εφορευτικής 
Επιτροπής και τους παρόντες υποψηφίους ή τους εκπρο¬ 
σώπους των υποψηφίων ή τους αναπληρωτές τους. 

Άρθρο 13 

Εκλογή εκπροσώπου 

1. Η Εφορευτική Επιτροπή καταρτίζει, εις διπλούν, πίνακα 
στον οποίο εγγράφονται όλοι οι υποψήφιοι κατά φθίνουσα 
σειρά των σταυρών προτίμησης που καθένας τους έλαβε, με 
πρώτο τον υποψήφιο που συγκεντρώνει τους περισσότερους 
σταυρούς προτίμησης. Σε περιπτώσεις ισοψηφιών για τον 
προσδιορισμό της σειράς εγγραφής των υποψηφίων στον 
πίνακα διενεργείται από την Εφορευτική Επιτροπή δημόσια 
κλήρωση. 

2. Εκπρόσωπος των ιατρών στο Πειθαρχικό Συμβούλιο 
κάθε Δ.Υ.ΠΕ. αναδεικνύεται ο υποψήφιος που είναι γραμ¬ 


μένος πρώτος στον πίνακα και οι υπόλοιποι θεωρούνται 
αναπληρωματικοί κατά τη σειρά κατάταξης τους. 

3. Αν εκπρόσωπος των εργαζομένων παύσει μετά την 
ανακήρυξη του να έχει την ιδιότητα του ιατρού του φορέα, 
στην αρμοδιότητα του οποίου ανήκει το Πειθαρχικό Συμ¬ 
βούλιο, χάνει την ιδιότητα του εκπροσώπου. Επίσης χάνει 
την ιδιότητα του εκπροσώπου ο ιατρός που τίθεται σε 
αργία ή διαθεσιμότητα. Η αντικατάσταση του γίνεται κατά 
τη σειρά της αναπλήρωσης για το υπόλοιπο της θητείας 
του εκπροσώπου των ιατρών στο Πειθαρχικό Συμβούλιο. 

4. Αν στην κατάσταση των δικαιουμένων να εκλέγουν και 
να εκλέγονται είναι γραμμένος μόνο ένας δικαιούμενος ή 
υπάρχει μόνον ένας υποψήφιος, δεν διεξάγεται εκλογή και 
ο μοναδικός υποψήφιος αναδεικνύεται ως εκπρόσωπος 
των ιατρών με πράξη του Διοικητή ή του Προέδρου του 
Διοικητικού Συμβουλίου του φορέα, στην αρμοδιότητα του 
οποίου ανήκει το Πειθαρχικό Συμβούλιο. 

Άρθρο 14 

Γνωστοποίηση αποτελεσμάτων - Παράδοση στοιχείων 

1. Η Εφορευτική Επιτροπή, αμέσως μετά τον τερματισμό 
των ενεργειών του προηγουμένου άρθρου, γνωστοποιεί με 
έγγραφο του προέδρου της το αποτέλεσμα της ψηφοφο¬ 
ρίας στον Διοικητή ή στον Πρόεδρο του Διοικητικού Συμ¬ 
βουλίου του φορέα, στην αρμοδιότητα του οποίου ανήκει 
το Πειθαρχικό Συμβούλιο και παραδίδει σε αυτόν, ή τον 
εκπρόσωπο του, για φύλαξη το πρωτόκολλο ψηφοφορίας, 
το βιβλίο πρακτικών, τον πίνακα εκλογής του άρθρου 13 
της παρούσας απόφασης και όσα άλλα εκλογικά έγγραφα 
υπάρχουν, καθώς και τα ψηφοδέλτια τακτοποιημένα κατά 
τη σειρά που αριθμήθηκαν. Γ ια την παράδοση υπογράφεται 
σχετικό πρωτόκολλο. 

2. Τα στοιχεία αυτά φυλάσσονται μέχρι τη λήξη της θητεί¬ 
ας του εκπροσώπου των ιατρών και ύστερα καταστρέφονται, 
μετά από σύνταξη σχετικού πρακτικού του Διοικητή ή του 
Προέδρου, του Διοικητικού Συμβουλίου του φορέα, στην 
αρμοδιότητα του οποίου ανήκει το Πειθαρχικό Συμβούλιο. 

Άρθρο 15 

Επανάληψη ψηφοφορίας 

Αν ακυρωθεί η εκλογή του εκπροσώπου των εργαζομένων 
και διαταχθεί η επανάληψη της ψηφοφορίας, η ψηφοφορία 
επαναλαμβάνεται με βάση τους πίνακες εκλογέων που 
χρησιμοποιήθηκαν κατά την αρχική ψηφοφορία. Πρόταση 
και ανακήρυξη νέων υποψηφίων δεν επιτρέπεται. 

Οι εκλογές διενεργούνται με την ευθύνη της ίδιας εφο¬ 
ρευτικής επιτροπής, εκτός αν οι λόγω ακυρότητας τους 
οφείλονταν σε αυτήν. 

Άρθρο 16 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάΐου 2007 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

Αριθμ.ΔΥΙδ/οικ. 55542 

( 2 ) 

Καθορισμός τρόπου και διαδικασίας εκλογής εκπροσώπων 
στα Επιστημονικά Συμβούλια Νοσοκομείων του Ε.Σ.Υ.Κ.Α. 
και των αποκεντρωμένων υπηρεσιών αυτών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις της παραγράφου 9 του άρθρου 50 του ν. 

3370/2005 (ΦΕΚ 176/Α/11.7.2005) «Οργάνωση και λειτουργία 
των υπηρεσιών δημόσιας υγείας και λοιπές διατάξεις». 

2. Των εδαφίων α, β, γ, δ, ε, στ, ζ, του άρθρου 9 του ν. 
3329/2005 (ΦΕΚ 81/Α/4.4.2005) «Εθνικό Σύστημα Υγείας και 
Κοινωνικής Αλληλεγγύης και λοιπές διατάξεις», όπως, το 
πρώτο αντικαταστάθηκε με τις διατάξεις του εδαφίου (δ) της 
παραγράφου (21) του τρίτου άρθρου του ν. 3527/2007 (ΦΕΚ 
25/Α/9.2.2007) «Κύρωση συμβάσεων υπέρ νομικών προσώπων 
εποπτευομένων από το Υπουργείο Υγείας και Κοινωνικής 
Αλληλεγγύης και λοιπές διατάξεις», καθώς και των άρθρων 
12 και 15 του πρώτου αναφερομένου στο παρόν νόμου. 

3. Του π.δ/τος 63 (ΦΕΚ 98Α/22.4.2005) «Κωδικοποίηση της 
Νομοθεσίας για την Κυβέρνηση και τα κυβερνητικά όργανα». 

4. Το γεγονός ότι από την απόφαση αυτή δεν προκαλείται 
δαπάνη σε βάρος του Προϋπολογισμού των Νοσοκομείων 
του Ε.Σ.Υ.Κ.Α. 

Άρθρο 1 

Διαδικασία εκλογής αιρετών μελών στα Επιστημονικά 
Συμβούλια των Νοσοκομείων Ε.Σ.Υ.Κ.Α. 

Τα αιρετά μέλη που προβλέπονται από τις διατάξεις των 
εδαφίων α, β, γ, δ, ε, στ, ζ, της παραγράφου 1 του άρθρου 
9 του ν. 3329/2005, όπως τροποποιήθηκε μεταγενέστερα 
προκειμένου να συμμετέχουν στα Επιστημονικά Συμβούλια 
Νοσοκομείων του Ε.Σ.Υ.Κ.Α. εκλέγονται ως ακολούθως: 

α. Δικαίωμα συμμετοχής στις εκλογές (εκλέγειν και εκλέ- 
γεσθαι): 

Για την εκλογή εκπροσώπων στα Επιστημονικά Συμβούλια 
των Νοσοκομείων Ε.Σ.Υ.Κ.Α. καθώς και των αναπληρωτών 
τους, δικαίωμα υποψηφιότητας έχουν: 

1. Γ ια την περίπτωση (α) της παραγράφου 1 του άρθρου 
9 του ν. 3329/2005. 

α. Δικαίωμα για να εκλεγούν έχουν όλοι οι ιατροί με 
βαθμό Διευθυντή καθώς και τα μέλη ΔΕΠ (ανεξαρτήτως 
βαθμίδας), που είναι Διευθυντές Κλινικών, Τμημάτων, Ερ¬ 
γαστηρίων ή Μονάδων των Νοσοκομείων καθώς και των 
αποκεντρωμένων υπηρεσιών αυτού. 

β. Δικαίωμα να εκλέξουν έχουν όλοι οι ιατροί καθώς και 
τα μέλη ΔΕΠ (ανεξαρτήτως βαθμίδας), που είναι Διευθυ¬ 
ντές Κλινικών, Τμημάτων, Εργαστηρίων ή Μονάδων καθώς 
και τα μέλη ΔΕΠ βαθμίδας Καθηγητή, οι οποίοι δεν είναι 
Διευθυντές Κλινικών, Τμημάτων, Εργαστηρίων ή Μονάδων 
των Νοσοκομείων καθώς και των αποκεντρωμένων υπη¬ 
ρεσιών αυτού. 

2. Γ ια την περίπτωση (β) της παραγράφου 1 του άρθρου 
9 του ν. 3329/2005 

Δικαίωμα να εκλέγουν και να εκλέγονται έχουν όλοι οι 
ιατροί με βαθμό Αναπληρωτή Διευθυντή καθώς και τα μέλη 
ΔΕΠ (Καθηγητές ή Αναπληρωτές Καθηγητές) που είναι 
Αναπληρωτές Διευθυντές Κλινικών ή Τμημάτων των Νοσο¬ 
κομείων καθώς και των περιφερειακών ή αποκεντρωμένων 
υπηρεσιών αυτού. 

3. Γ ια την περίπτωση (γ) της παραγράφου 1 του άρθρου 
9 του ν. 3329/2005 

Δικαίωμα να εκλέγουν και να εκλέγονται έχουν όλοι οι 
ιατροί με βαθμό Επιμελητή Α' καθώς και τα μέλη ΔΕΠ 
βαθμίδας επίκουρου καθηγητή των Νοσοκομείων καθώς και 
των περιφερειακών ή αποκεντρωμένων υπηρεσιών αυτού. 

4. Γ ια την περίπτωση (δ) της παραγράφου 1 του άρθρου 
9 του ν. 3329/2005 

Δικαίωμα να εκλέγουν και να εκλέγονται έχουν όλοι οι 
ιατροί με βαθμό Επιμελητή Β' καθώς και τα μέλη ΔΕΠ 
βαθμίδας Λέκτορα των Νοσοκομείων καθώς και των περι¬ 
φερειακών ή αποκεντρωμένων υπηρεσιών αυτού. 

5. Γ ια την περίπτωση (ε) της παραγράφου 1 του άρθρου 
9 του ν. 3329/2005. 

α. Δικαίωμα να εκλεγούν έχουν όλοι οι επιστήμονες, μη 
ιατροί, της Ιατρικής Υπηρεσίας καθώς και τα μέλη ΔΕΠ 
μη ιατροί που υπηρετούν στα Νοσοκομεία, καθώς και στις 
περιφερειακές ή αποκεντρωμένες υπηρεσίες του, αρκεί 


οι πρώτοι να ανήκουν στις κατηγορίες ΠΕ και ΤΕ και να 
κατέχουν τον Α' βαθμό, ενώ τα μέλη ΔΕΠ να ανήκουν στις 
βαθμίδες Καθηγητή, Αναπληρωτή Καθηγητή και Επίκουρου 
Καθηγητή. 

β. Δικαίωμα να εκλέγει έχει το σύνολο των επιστημόνων, 
μη ιατρών της Ιατρικής Υπηρεσίας, κατηγορίας ΠΕ και ΤΕ 
ανεξαρτήτως βαθμού καθώς και τα μέλη ΔΕΠ, μη ιατροί, 
που υπηρετούν σε αυτήν ανεξαρτήτως βαθμίδας. 

6. Γ ια την περίπτωση (στ) της παραγράφου 1 του άρθρου 
9 του ν. 3329/2005 

Δικαίωμα να εκλέγουν και να εκλέγονται έχουν όλοι οι 
ειδικευόμενοι ιατροί. 

7. Γ ια την περίπτωση (ζ) της παραγράφου 1 του άρθρου 
9 του Ν.3329/05 α.Δικαίωμα να εκλεγούν έχουν όλοι οι 
Νοσηλευτές κατηγορίας ΠΕ με Α'βαθμό που υπηρετούν 
στο Νοσοκομείο, καθώς και στις περιφερειακές ή αποκε¬ 
ντρωμένες υπηρεσίες του. 

Στην περίπτωση που δεν υπηρετεί νοσηλευτής της περί¬ 
πτωσης (α) τότε δικαίωμα να εκλεγούν έχουν όλοι οι νοση¬ 
λευτές κατηγορίας ΤΕ ή όλες/οι οι μαίες/ευτές ή όλες/οι οι 
επισκέπτριες/τες υγείας με βαθμό Α' που υπηρετούν στο 
Νοσοκομείο καθώς και στις περιφερειακές ή αποκεντρω¬ 
μένες υπηρεσίες του. 

β.Δικαίωμα να εκλέγουν έχουν όλοι οι νοσηλευτές/τριες 
και μαίες/ευτές που υπηρετούν στο νοσηλευτικό ίδρυμα 
καθώς και στις περιφερειακές ή αποκεντρωμένες υπηρε¬ 
σίες του. 

γ. Δεν έχουν δικαίωμα συμμετοχής στις εκλογές: 

1. Οι αποσπασμένοι υπάλληλοι εκλέγουν και εκλέγονται 
στην Υπηρεσία που ανήκουν οργανικά. 

2. Δεν έχουν δικαίωμα να εκλέγουν και να εκλέγονται 
όσοι από τους υπαλλήλους έχουν τεθεί σε αργία ή δια¬ 
θεσιμότητα. 

Άρθρο 2 
Τρόπος εκλογής 

1. Οι εκπρόσωποι στα Επιστημονικά Συμβούλια των Νο¬ 
σοκομείων του Ε.Σ.Υ.Κ.Α. της χώρας, εκλέγονται στο Συμ¬ 
βούλιο με άμεση, καθολική και μυστική ψηφοφορία που 
διεξάγεται κατά τη διάρκεια του τελευταίου μήνα κάθε 
διετούς θητείας του Επιστημονικού Συμβουλίου. 

2. Η συγκεκριμένη ημερομηνία εκλογής ορίζεται με προ¬ 
κήρυξη που εκδίδει ο Διοικητής του Διοικητικού Συμβου¬ 
λίου του νοσοκομείου στο οποίο ανήκει το Επιστημονικό 
Συμβούλιο. 

Άρθρο 3 

Εκλογικοί κατάλογοι 

1. Ο Διοικητής του Διοικητικού Συμβουλίου κάθε νοσοκο¬ 
μείου στην αρμοδιότητα του οποίου ανήκει το Επιστημονικό 
Συμβούλιο, κινεί τις διαδικασίες των επομένων άρθρων και 
έχει την ευθύνη για την προετοιμασία της εκλογής. 

2. Ο Διοικητής καταρτίζει τις καταστάσεις όσων έχουν δι¬ 
καίωμα να εκλέγουν και να εκλέγονται. Με πρόσκληση του 
καλεί όσους περιλαμβάνονται στις καταστάσεις αυτές να 
πραγματοποιήσουν συνέλευση σε καθορισμένη ημερομηνία, 
ώρα και χώρο, για εκλογή Εφορευτικής Επιτροπής και άμε¬ 
ση διενέργεια της εκλογής για την ανάδειξη των εκπροσώ¬ 
πων του Επιστημονικού Συμβουλίου. Στην ίδια πρόσκληση 
ορίζεται και η ημερομηνία επαναληπτικής συνέλευσης, αν 
δεν υπάρξει απαρτία. Η πρόσκληση σε συνέλευση μαζί με 
τις καταστάσεις αναρτώνται στον πίνακα ανακοινώσεων 
του καταστήματος των προαναφερομένων νομικών προσώ¬ 
πων δημοσίου δικαίου. Γ ια την ανάρτηση αυτή συντάσσεται 
αποδεικτικό, που υπογράφουν δύο υπάλληλοι του νοσο¬ 
κομείου. Το αποδεικτικό αυτό πρωτοκολλείται αυθημερόν 
στο βιβλίο πρωτοκόλλου. Δεν διεξάγεται εκλογή, αν στις 
καταστάσεις όσων έχουν δικαίωμα να εκλέγουν και να 
εκλέγονται είναι γραμμένο μόνο ένα πρόσωπο. 

3. Η συνέλευση ορίζεται σε χρόνο όχι μικρότερο των 
οκτώ (8) ημερών από την ανάρτηση της πρόσκλησης και 
των καταστάσεων που αναφέρονται στην παράγραφο 2 
του παρόντος άρθρου. 

Άρθρο 4 

Υποβολή υποψηφιότητας 

Όσοι από τους γραμμένους στην κατάσταση των εκλογέων 
επιθυμούν να είναι υποψήφιοι για την εκλογή τους ως εκπρο¬ 
σώπου στο Επιστημονικό Συμβούλιο και αφού πληρούν τις 
προϋποθέσεις του εδαφίου (4) της παραγράφου 1 του άρθρου 
9 του ν. 3329/2005, ή μέλη της Εφορευτικής Επιτροπής υπο¬ 
βάλλουν έγγραφη δήλωση υποψηφιότητας στον Διοικητή κάθε 
νοσοκομείου μέχρι την έναρξη της εκλογής της Εφορευτικής 
Επιτροπής. Για την εκλογή ως εκπροσώπου στο Επιστημο¬ 
νικό Συμβούλιο επιτρέπεται η υποβολή μόνο μεμονωμένων 
υποψηφιοτήτων οι οποίες καταχωρούνται σε ενιαίο ψηφο¬ 
δέλτιο. Ο Διοικητής κάθε νοσοκομείου, ή ο εξουσιοδοτημένος 
εκπρόσωπος του, μέλος του Διοικητικού Συμβουλίου, ανακοι¬ 
νώνει τις υποψηφιότητες στη συνέλευση και εάν υποβληθούν 
προφορικώς ενστάσεις, διακόπτεται η συνεδρίαση για εύλογο 
χρόνο προκειμένου οι ενστάσεις να υποβληθούν εγγράφως. 
Οι ενστάσεις που διατυπώθηκαν προφορικώς, αν δεν υπο¬ 
βληθούν εγγράφως, λογίζονται ότι δεν έχουν υποβληθεί. Επί 
των ενστάσεων που αφορούν τη παράλειψη εγγραφής στην 
κατάσταση των εκλογέων, στη διαγραφή από την κατάστα¬ 
ση των εκλογέων, καθώς και τους υποψήφιους για μέλη της 
Εφορευτικής Επιτροπής αποφαίνεται αμέσως η συνέλευση 
με ανάταση των χεριών, ύστερα από εισήγηση του Διοικητή ή 
του εκπροσώπου του. Επί των ενστάσεων των υποψηφίων για 
την ανάδειξη των εκπροσώπων στα Επιστημονικά Συμβούλια 
αποφαίνεται η Εφορευτική Επιτροπή αμέσως μετά την εκλογή 
της και πριν από την έναρξη της ψηφοφορίας. Εάν υποβληθεί 
μια υποψηφιότητα, δεν διεξάγεται εκλογή. 

Άρθρο 5 

Εφορευτική Επιτροπή 

1. Η εκλογική διαδικασία κατά την ψηφοφορία συντονί¬ 
ζεται από την Εφορευτική Επιτροπή. 

2. Η ψηφοφορία γίνεται ενώπιον της Εφορευτικής Επι¬ 
τροπής. 

3. Η Εφορευτική Επιτροπή είναι τριμελής και εκλέγεται, 
μαζί με τα αναπληρωματικά μέλη, από τη συνέλευση με 
ανάταση των χεριών. Η ίδια συνέλευση ορίζει και τον Πρό¬ 
εδρο της Εφορευτικής Επιτροπής. Η συνέλευση μπορεί να 
προτείνει μέλη της ως υποψηφίους για τη συγκρότηση 
της Εφορευτικής Επιτροπής, έστω και αν αυτά δεν έχουν 
θέσει υποψηφιότητα. Τα μέλη της Εφορευτικής Επιτροπής 
δεν επιτρέπεται να είναι υποψήφιοι για εκπρόσωποι στα 
Επιστημονικά Συμβούλια. Καθήκοντα Προέδρου της συνέ¬ 
λευσης μέχρι την εκλογή της Εφορευτικής Επιτροπής ασκεί 
ο Διοικητής του Διοικητικού Συμβουλίου ή ο εξουσιοδοτη¬ 
μένος εκπρόσωπος του, μέλος του Διοικητικού Συμβουλίου 
κάθε νοσοκομείου στην αρμοδιότητα του οποίου ανήκει το 
Επιστημονικό Συμβούλιο. 

4. Η συνέλευση βρίσκεται σε απαρτία εφόσον οι παρόντες 
υπερβαίνουν κατά ένα (1) τα άτομα που είναι γραμμένα στην 
κατάσταση και λείπουν. Εάν δεν υπάρχει απαρτία, η συνέ¬ 
λευση επαναλαμβάνεται σε ημερομηνία που έχει οριστεί 
με την αρχική ανακοίνωση. Στη δεύτερη συνέλευση για να 
υπάρχει απαρτία χρειάζεται να παρευρίσκεται το 30% των 
υπαλλήλων που είναι γραμμένοι στην κατάσταση, χωρίς να 
υπολογίζεται το κλάσμα μονάδας που τυχόν προκύπτει. 

Εάν και πάλι δεν επιτευχθεί απαρτία, η Εφορευτική Επι¬ 
τροπή συγκροτείται με δημόσια κλήρωση, η οποία γίνεται 
από τον Διοικητή του Διοικητικού Συμβουλίου κάθε νοσο¬ 
κομείου και αναβάλλεται η διενέργεια της εκλογής των 
εκπροσώπων των υπαλλήλων για την επόμενη ημέρα ή για 
άλλη συγκεκριμένη ημέρα και ώρα, που ορίζει η Εφορευτική 
Επιτροπή, κατά την οποία θεωρείται ότι υπάρχει απαρτία 
όσοι εκλογείς και αν παρευρίσκονται. 


5. Η άσκηση των καθηκόντων των μελών της Εφορευτικής 
Επιτροπής είναι υποχρεωτική. Απαλλαγή από τα καθήκοντα 
τους είναι δυνατή μόνο λόγω σοβαρού κωλύματος. Αν τα 
μέλη της Εφορευτικής Επιτροπής δεν προσέλθουν για να 
εκπληρώσουν τα καθήκοντά τους για τον παραπάνω λόγο, 
αναπληρώνονται από τα αναπληρωματικά μέλη. 

Αδικαιολόγητη παράλειψη άσκησης των καθηκόντων της 
Εφορευτικής Επιτροπής συνεπάγεται υποχρεωτικά την 
άσκηση πειθαρχικής δίωξης, για παράβαση καθήκοντος, 
σύμφωνα με τις ισχύουσες διατάξεις. 

6. Η Εφορευτική Επιτροπή συντονίζει την εκλογή και 
τηρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Εφορευτικής Επιτροπής αναθέτει σε ένα 
από τα μέλη της καθήκοντα γραμματέα για τη σύνταξη 
των πρακτικών. 

7. Η Εφορευτική Επιτροπή αποφασίζει κατά πλειοψηφία 
και λειτουργεί σύμφωνα με τους γενικούς κανόνες που 
διέπουν τη λειτουργία των συλλογικών οργάνων. 

8. Η Εφορευτική Επιτροπή χρησιμοποιεί τη σφραγίδα 
κάθε φορέα για τον οποίο διενεργούνται εκλογές για την 
ανάδειξη εκπροσώπων των υπαλλήλων στο Επιστημονικό 
Συμβούλιο. Μετά το τέλος της ψηφοφορίας ο Γραμματέας 
της Επιτροπής παραδίδει τη σφραγίδα στην Υπηρεσία. 

Άρθρο 6 

Ψηφοδέλτια - Φάκελοι 

1. Το ψηφοδέλτιο είναι ενιαίο για κάθε περίπτωση. Τα ψη¬ 
φοδέλτια είναι ομοιόμορφα, αποτελούνται από λευκό χαρτί 
και μπορεί να είναι έντυπα ή χειρόγραφα αναπαραγόμενα 
με φωτοτυπικά μηχανήματα σε ίδιο χαρτί. Τα ψηφοδέλτια 
περιλαμβάνουν τον τίτλο του φορέα και το ονοματεπώνυμο 
των υποψηφίων με αλφαβητική σειρά. 

2. Οι φάκελοι μέσα στους οποίους κλείνονται τα ψη¬ 
φοδέλτια, κατασκευάζονται ομοιόμορφα από αδιαφανές 
χαρτί λευκής απόχρωσης, με τη φροντίδα του Διοικητή 
κάθε νοσοκομείου, στην αρμοδιότητα του οποίου ανήκει 
το Επιστημονικό Συμβούλιο. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των γραμμένων στην κατάσταση 
εκλογέων και προωθούνται στην Εφορευτική Επιτροπή με 
τη φροντίδα του Διοικητή του Διοικητικού Συμβουλίου του 
νοσοκομείου, στην αρμοδιότητα του οποίου ανήκει το Επι¬ 
στημονικό Συμβούλιο. 

4. Ο Διοικητής του Διοικητικού Συμβουλίου κάθε νοσο¬ 
κομείου φροντίζει να αποσταλεί έγκαιρα επαρκής αριθμός 
φακέλων στην Εφορευτική Επιτροπή. Αν λείψουν τέτοιοι 
φάκελοι, η Εφορευτική Επιτροπή, μετά από πιστοποίηση 
της έλλειψης, προμηθεύεται μόνη της ομοιόμορφους φα¬ 
κέλους. 

Άρθρο 7 

Αντιπρόσωπος και πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν αντι¬ 
πρόσωπο με έναν αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψηφίου στον αντιπρόσωπο, που παραδίδεται στην 
Εφορευτική Επιτροπή. Για το διορισμό γίνεται μνεία στο 
βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπροσώ¬ 
πων των υποψηφίων πρέπει να είναι υποχρεωτικά υπάλ¬ 
ληλοι του φορέα για τον οποίο διενεργείται η εκλογική 
διαδικασία και δεν επιτρέπεται να αποτελούν μέλη των 
Εφορευτικών Επιτροπών. 

3. Οι υποψήφιοι ή οι αντιπρόσωποι τους ή όταν αυτοί 
λείπουν, οι αναπληρωτές τους, έχουν δικαίωμα να παρευ- 
ρίσκονται στην αίθουσα ψηφοφορίας, να διατυπώνουν κάθε 
παρατήρηση ή ένσταση σχετικά με την τάξη της ψηφοφο¬ 
ρίας για το συμφέρον των υποψηφίων, να παρευρίσκονται 
στην διαλογή των ψήφων και να ασκούν κάθε άλλο δικαίω- 

μα που από την απόφαση αυτή. Η απουσία υποψηφίων και 
των αντιπροσώπων ή των αναπληρωτών τους δεν εμποδίζει 
τις εκλογικές διεργασίες. 

Άρθρο 8 

Χρόνος και τόπος ψηφοφορίας 

1. Η ψηφοφορία διεξάγεται μετά την εκλογή της Εφορευ¬ 
τικής Επιτροπής από τη Συνέλευση και διαρκεί οκτώ (8) 
ώρες. Η Εφορευτική Επιτροπή μπορεί με απόφαση της να 
παρατείνει τη διάρκεια της ψηφοφορίας, αν μετά τη λήξη 
του καθορισμένου χρόνου υπάρχουν παρόντες εκλογείς 
για ψηφοφορία. 

2. Το κατάστημα διεξαγωγής της ψηφοφορίας καθορίζε¬ 
ται με απόφαση του Διοικητή του Διοικητικού Συμβουλίου 
κάθε νοσοκομείου, στην αρμοδιότητα του οποίου ανήκει 
το Επιστημονικό Συμβούλιο. 

3. Οι δαπάνες για την κατασκευή των καλπών και την 
προμήθεια του λοιπού εκλογικού υλικού βαρύνουν το κάθε 
νοσοκομείο, στην αρμοδιότητα του οποίου ανήκει το Επι¬ 
στημονικό Συμβούλιο. 

Άρθρο 9 

Ακυρότητα Ψηφοδελτίων 

1. Αέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνονται 
στο φάκελο, εφόσον κριθούν ως διακριτικά γνωρίσματα 
που ολοφάνερα παραβιάζουν το απόρρητο της ψηφοφο¬ 
ρίας, επάγονται την ακυρότητα του ψηφοδελτίου που είναι 
μέσα στο φάκελο. 

3. Το ψηφοδέλτιο είναι επίσης άκυρο και στις εξής περι¬ 
πτώσεις, που ορίζονται περιοριστικά, δηλαδή, αν: 

α. βρεθεί σε φάκελο που δεν είναι σύμφωνος με τους 
όρους της απόφασης αυτής 
β. εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία 
γ. βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής 
δ. βρεθούν στο φάκελο περισσότερα από ένα ψηφοδέλ¬ 
τια που έχουν σταυρό υπέρ διαφορετικών υποψηφίων. Αν 
όμως έχουν σταυρό στον ίδιο υποψήφιο, είναι έγκυρα και 
υπολογίζονται ως μία ψήφος, 
ε. έχει περισσότερους από ένα (1) σταυρό, 
στ. δεν έχει καθόλου σταυρούς. 

Άρθρο 10 

Διαδικασία εκλογών 

1. Την ορισμένη ημέρα ψηφοφορίας και αμέσως μετά την 
εκλογή τους από τη συνέλευση, τα μέλη της Εφορευτικής 
Επιτροπής παραλαμβάνουν το κατάστημα, την κάλπη, τα 
έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την Επι¬ 
τροπή και τους παρευρισκόμενους υποψηφίους ή τους αντι¬ 
προσώπους τους ή τους αναπληρωτές τους αν είναι άδεια 
και κατόπιν κλείνεται και σφραγίζεται από την Επιτροπή. 

3. Για τις ενέργειες των παραγράφων 1 και 2 του άρθρου 
αυτού συντάσσεται πρακτικό που υπογράφεται από την 
Επιτροπή και τους παρευρισκόμενους υποψηφίους ή τους 
αντιπροσώπους τους ή τους αναπληρωτές τους. 

4. Ο Πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν είτε αυτοπροσώπως, είτε 
με αλληλογραφία. 

5. Οι εκλογείς προσέρχονται στο κατάστημα ψηφοφορίας 
και παρουσιάζονται στην Εφορευτική Επιτροπή, η οποία 
ελέγχει την ταυτότητα τους και επαληθεύει την εγγραφή 
τους στον πίνακα εκλογέων. Αν δεν έχουν αστυνομική ταυ¬ 


τότητα, προσκομίζουν κάθε άλλο αποδεικτικό της ταυτό¬ 
τητας έγγραφο που έχει εκδοθεί από φορέα του δημοσίου 
τομέα και φέρει φωτογραφία του υπαλλήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλογικού 
δικαιώματος μόνον εάν είναι γνωστός στα δύο τουλάχιστον 
μέλη της Εφορευτικής Επιτροπής. 

6. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με την σφραγίδα της και μονογραφη¬ 
μένο από τον Πρόεδρο της καθώς και ένα ψηφοδέλτιο. 

7. Ο εκλογέας υποχρεωτικά αποσύρεται μόνος πίσω από 
το ειδικό διαχώρισμα( παραβάν). Αφού σημειώσει με σταυρό 
προτίμησης μόνον έναν υποψήφιο από τους αναγραφόμενους 
στο ενιαίο ψηφοδέλτιο, τοποθετεί το ψηφοδέλτιο στο φάκελο 
που του έχει παραδοθεί. Μετά επιστρέφει στην Εφορευτική 
Επιτροπή, επιδεικνύει το φάκελο στον Πρόεδρο της και στους 
παριστάμενους, ώστε να είναι εμφανές ότι κρατά ένα μόνο 
φάκελο με τη σφραγίδα της Επιτροπής και τη μονογραφή 
του Προέδρου και στη συνέχεια το ρίχνει στην κάλπη. 

8. Ο σταυρός προτίμησης τίθεται δεξιά ή αριστερά των 
ονοματεπωνύμων των υποψηφίων του συνδυασμού με στυ- 
λογράφο χρώματος μπλε ή μαύρου. 

9. Το ονοματεπώνυμο των εκλογέων που ψηφίζουν καθώς 
και ο αριθμός που έχουν στον πίνακα εκλογέων αναγρά¬ 
φονται, κατά σειρά προσέλευσης τους, στο πρωτόκολλο 
ψηφοφορίας που τηρεί η Εφορευτική Επιτροπή. 

10. Στην περίπτωση που ο εκλογέας ψηφίζει με αλλη¬ 
λογραφία, τότε εσωκλείει το ψηφοδέλτιο που επιλέγει σε 
ταχυδρομικό φάκελο, στη θέση του αποστολέα αναγράφει 
ονοματεπώνυμο, πατρώνυμο, ειδικότητα και βαθμό στον 
οποίο ανήκει καθώς και το παράρτημα ή την αποκεντρω¬ 
μένη μονάδα του φορέα για την εκλογική διαδικασία του 
οποίου συμμετέχει. 

Ο κάθε εκλογέας αποστέλλει προς τον Πρόεδρο της Εφο¬ 
ρευτικής Επιτροπής, ταχυδρομικά και μεμονωμένα τον φάκε¬ 
λο με τον οποίο συμμετέχει στην εκλογική διαδικασία. 

Δεν επιτρέπεται η συγκεντρωτική αποστολή από τα πα¬ 
ραρτήματα ή τις αποκεντρωμένες μονάδες των νοσοκο¬ 
μείων, των φακέλων ψηφοφορίας των εκλογέων, προς την 
Εφορευτική Επιτροπή. 

Όταν τελειώσει η ψηφοφορία, ο Πρόεδρος της Εφορευ¬ 
τικής Επιτροπής, καταμετρά τους φακέλους των εκλογέων 
που ψήφισαν με αλληλογραφία, και ρίχνει τους φακέλους 
στην κάλπη, αφού ο Γραμματέας έχει ακολουθήσει προη¬ 
γούμενα την διαδικασία που ακολουθήθηκε και για κάθε 
εκλογέα που ψήφισε αυτοπροσώπως. 

Κλείνεται το πρωτόκολλο ψηφοφορίας και υπογράφεται 
από τα μέλη της Επιτροπής και τους παρευρισκόμενους 
υποψηφίους ή αντιπροσώπους ή αναπληρωτές τους. 

10. Η φροντίδα για την τήρηση της δημόσιας τάξης στον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρο της. 

Απαγορεύεται σε όλη τη διάρκεια της ψηφοφορίας η 
παραμονή στην αίθουσα ψηφοφορίας άλλου προσώπου 
εκτός από τα μέλη της Εφορευτικής Επιτροπής και τους 
υποψηφίους ή τους αντιπροσώπους τους ή τους αναπλη¬ 
ρωτές τους. 

11. Όταν περάσει η καθορισμένη ώρα για τη λήξη της ψη¬ 
φοφορίας, κηρύσσεται η αποπεράτωση της και κλείνονται 
οι πόρτες του καταστήματος ψηφοφορίας. Πάντως η Εφο¬ 
ρευτική Επιτροπή μπορεί να παρατείνει την ψηφοφορία, 
εφόσον έχουν προσέλθει πριν από τη λήξη της, εκλογείς 
που δεν μπόρεσαν να ψηφίσουν. Η ώρα της περάτωσης 
της ψηφοφορίας καθώς και ο λόγος της τυχόν παράτασης 
της αναγράφεται στο βιβλίο πρακτικών. 

Άρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπος του ή ο αναπληρωτής 
του έχει το δικαίωμα να υποβάλει εγγράφως στην Εφορευτική 
Επιτροπή ενστάσεις για παραβάσεις διατάξεων της απόφα- 

σης αυτής κατά τη διάρκεια της ψηφοφορίας μέσα ή έξω 
από το εκλογικό κατάστημα. Οι ενστάσεις είναι γραπτές και 
καταχωρούνται υποχρεωτικά στο βιβλίο πρακτικών. 

2. Για τις ενστάσεις αποφασίζει η Εφορευτική Επιτροπή αι¬ 
τιολογημένα είτε αμέσως είτε όταν τελειώσει η ψηφοφορία. 
Οι αποφάσεις της καταχωρούνται στο βιβλίο πρακτικών. 

Άρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας κατά τη διαδικασία των επο¬ 
μένων παραγράφων. 

2. Η Εφορευτική Επιτροπή ανοίγει την κάλπη. Στο βιβλίο 
πρακτικών πιστοποιείται ότι οι σφραγίδες της κάλπης βρέ¬ 
θηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς να ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που δεν 
έχουν τη μονογραφή του Προέδρου της Εφορευτικής Επι¬ 
τροπής και ακολούθως εκείνοι που δεν έχουν τη σφραγίδα 
της Εφορευτικής Επιτροπής. 

Αν οι φάκελοι που δεν έχουν μονογραφή ή σφραγίδα δεν 
καλύπτουν τη διαφορά, τότε όλοι οι σφραγισμένοι φάκε¬ 
λοι ρίχνονται και πάλι στην κάλπη και αφαιρούνται στην 
τύχη τόσοι όσοι απαιτούνται για να καλυφθεί η διαφορά. 
Οι φάκελοι που αφαιρούνται κατ’αυτό τον τρόπο, κατα- 
στρέφονται από τον Πρόεδρο της Εφορευτικής Επιτροπής. 
Η Εφορευτική Επιτροπή οφείλει σε κάθε περίπτωση να 
διατυπώσει στα πρακτικά τη γνώμη της για την αιτία της 
ύπαρξης πλεοναζόντων φακέλων. 

5. Μετά την αρίθμηση των φακέλων ο Πρόεδρος της Εφο¬ 
ρευτικής Επιτροπής αποσφραγίζει κάθε φάκελο ξεχωριστά 
και αφού εξακριβώσει το έγκυρο του ψηφοδέλτιο που πε¬ 
ριέχει και το οποίο επιδεικνύει σε όποιον από τους παρι- 
στάμενους (μέλη της Εφορευτικής Επιτροπής, υποψηφίους 
ή αντιπροσώπους τους) το ζητήσει, διαβάζει μεγαλόφωνα το 
ονοματεπώνυμο του υποψηφίου που φέρει σταυρό προτίμη¬ 
σης. Κάθε έγκυρο ψηφοδέλτιο αριθμείται και μονογράφεται 
από τον Πρόεδρο της Εφορευτικής Επιτροπής. Αφού προσδι¬ 
οριστούν τα έγκυρα ψηφοδέλτια, γίνεται η καταμέτρηση των 
σταυρών προτίμησης που δόθηκαν υπέρ κάθε υποψηφίου. 

6. Ενστάσεις που αφορούν τη διαδικασία της διαλογής των 
ψήφων ασκούνται ενώπιον της Εφορευτικής Επιτροπής και 
εκδικάζονται από αυτήν πριν από το πέρας της διαλογής. 

7. Μετά τον τερματισμό της διαλογής η Εφορευτική Επι¬ 
τροπή καταχωρίζει στο βιβλίο πρακτικών της εκλογής την 
ώρα του πέρατος της διαλογής, το συνολικό αριθμό των 
εγγεγραμμένων στον πίνακα εκλογέων, το συνολικό αριθ¬ 
μό των εκλογέων που ψήφισαν, το συνολικό αριθμό των 
άκυρων ψηφοδελτίων, τον αριθμό των ψηφοδελτίων που 
προσβλήθηκαν ως άκυρα, αλλά κηρύχθηκαν έγκυρα, τον 
αριθμό των σταυρών προτίμησης που έλαβε κάθε υποψή¬ 
φιος και κάθε άλλο χρήσιμο στοιχείο. Το βιβλίο πρακτικών 
της εκλογής υπογράφεται από τα μέλη της Εφορευτικής 
Επιτροπής και τους παρόντες υποψηφίους ή τους εκπρο¬ 
σώπους των υποψηφίων ή τους αναπληρωτές τους. 

Άρθρο 13 

Εκλογή εκπροσώπου 

1. Η Εφορευτική Επιτροπή καταρτίζει, εις διπλούν, πίνακα 
στον οποίο εγγράφονται όλοι οι υποψήφιοι κατά φθίνουσα 
σειρά των σταυρών προτίμησης που καθένας τους έλαβε, 


με πρώτο τον υποψήφιο που συγκεντρώνει τους περισσότε¬ 
ρους σταυρούς προτίμησης. Σε περιπτώσεις ισοψηφιών για 
τον προσδιορισμό της σειράς εγγραφής των υποψηφίων 
στον πίνακα διενεργείται από την Εφορευτική Επιτροπή 
δημόσια κλήρωση. 

2. Εκπρόσωπος των υπαλλήλων στο Επιστημονικό Συμ¬ 
βούλιο κάθε Νοσοκομείου αναδεικνύεται ο υποψήφιος που 
είναι γραμμένος πρώτος στον πίνακα και οι υπόλοιποι 
θεωρούνται αναπληρωματικοί κατά τη σειρά κατάταξης 
τους. 

3. Αν εκπρόσωπος των εργαζομένων παύσει μετά την 
ανακήρυξη του να έχει την ιδιότητα του υπαλλήλου του 
νοσοκομείου, στην αρμοδιότητα του οποίου ανήκει το Επι¬ 
στημονικό Συμβούλιο, χάνει την ιδιότητα του εκπροσώπου. 
Επίσης χάνει την ιδιότητα του εκπροσώπου ο υπάλληλος 
που τίθεται σε αργία ή διαθεσιμότητα. Η αντικατάστα¬ 
ση του γίνεται κατά τη σειρά της αναπλήρωσης για το 
υπόλοιπο της θητείας του εκπροσώπου στο Επιστημονικό 
Συμβούλιο. 

4. Αν στην κατάσταση των δικαιουμένων να εκλέγουν και 
να εκλέγονται είναι γραμμένος μόνο ένας δικαιούμενος ή 
υπάρχει μόνον ένας υποψήφιος, δεν διεξάγεται εκλογή και 
ο μοναδικός υποψήφιος αναδεικνύεται ως εκπρόσωπος των 
υπαλλήλων με πράξη του Διοικητή του Διοικητικού Συμ¬ 
βουλίου του νοσοκομείου, στην αρμοδιότητα του οποίου 
ανήκει το Επιστημονικό Συμβούλιο. 

Άρθρο 14 

Γνωστοποίηση αποτελεσμάτων - Παράδοση στοιχείων 

1. Η Εφορευτική Επιτροπή, αμέσως μετά τον τερματι¬ 
σμό των ενεργειών του προηγουμένου άρθρου, γνωστο¬ 
ποιεί με έγγραφο του προέδρου της το αποτέλεσμα της 
ψηφοφορίας στον Διοικητή του Διοικητικού Συμβουλίου 
του νοσοκομείου, στην αρμοδιότητα του οποίου ανήκει 
το Επιστημονικό Συμβούλιο και παραδίδει σε αυτόν, ή τον 
εκπρόσωπό του, για φύλαξη το πρωτόκολλο ψηφοφορίας, 
το βιβλίο πρακτικών, τον πίνακα εκλογής του άρθρου 13 
της παρούσας απόφασης και όσα άλλα εκλογικά έγγραφα 
υπάρχουν, καθώς και τα ψηφοδέλτια τακτοποιημένα κατά 
τη σειρά που αριθμήθηκαν. Γ ια την παράδοση υπογράφεται 
σχετικό πρωτόκολλο. 

2. Τα στοιχεία αυτά φυλάσσονται μέχρι τη λήξη της θη¬ 
τείας του εκπροσώπου των υπαλλήλων και ύστερα κατα- 
στρέφονται, μετά από σύνταξη σχετικού πρακτικού του 
Διοικητή του Διοικητικού Συμβουλίου του νοσοκομείου, 
στην αρμοδιότητα του οποίου ανήκει το Επιστημονικό 
Συμβούλιο. 

Άρθρο 15 

Επανάληψη ψηφοφορίας 

Αν ακυρωθεί η εκλογή του εκπροσώπου των εργαζομένων 
και διαταχθεί η επανάληψη της ψηφοφορίας, η ψηφοφορία 
επαναλαμβάνεται με βάση τους πίνακες εκλογέων που 
χρησιμοποιήθηκαν κατά την αρχική ψηφοφορία. Πρόταση 
και ανακήρυξη νέων υποψηφίων δεν επιτρέπεται. Οι εκλο¬ 
γές διενεργούνται με την ευθύνη της ίδιας εφορευτικής 
επιτροπής, εκτός αν οι λόγω ακυρότητας τους οφείλονταν 
σε αυτήν. 

Άρθρο 16 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2007 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 

